**EELNÕU 2021/23**

**KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri- ja spordi- |  |
| majandus-ja keskkonna- | JK |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 16. detsember 2021 nr

Hoonestusõigusega koormatud

kinnistu Kirsi põik 3 võõrandamine

Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise korra” § 20 lõike 1 punkti 1a, § 22 lõike 1 punkti 5 ja § 24 lõike 2 punkti 1 alusel ja võttes arvesse, et Viljandi Linnavalitsuse 06.08.2007 korraldusega nr 555 on Kirsi põik 3 (katastritunnus 89709:003:0220, registriosa nr 62139) hoonestusõiguse tingimused loetud täidetuks Viljandi Linnavolikogu

**o t s u s t a b:**

1. Võõrandada hoonestusõigusega koormatud kinnistu Kirsi põik 3, Viljandi (katastritunnus 89709:003:0220, registriosa nr 62139) koos selle oluliste koostisosade ja päraldistega ning kõigi õiguste ja kohustustega hoonestajale Urve Smittile.

2. Kinnistu võõrandamise hinnaks on 1500 eurot, mis tuleb hoonestajal täielikult tasuda enne müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.

3. Kõik kinnistu võõrandamisega seotud kulutused tasub ostja.

4. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Claid Ježov

**Esitatud:** 17.11.2021

**Esitaja:** Viljandi Linnavalitsuse haldusamet **Ettekandja:** Kalvi Märtin

**Lk arv:** 1

**Hääletamine:** nõudmisel

Seletuskiri

**Hoonestusõigusega koormatud kinnistu Kirsi põik 3 võõrandamine**

Viljandi linnavara valitsemise korra § 20 lõike 1 punkt 1a sätestab, et linnavara võõrandamise otsustab volikogu, kui võõrandamise objektiks on kinnisvara. Sama korra § 22 lõike 1 punkt 5 ütleb, et linnavara võib võõrandada otsustuskorras hoonestajale, kes on täitnud hoonestusõiguse seadmise lepingus ettenähtud kohustused. § 24 lõike 2 punkt 1 järgi on linnavara võõrandamisel hoonestajale § 22 lõike 1 punktis 5 kirjeldatud viisil elamumaa võõrandamisel müügihinnaks hetkel kehtiv maa maksustamishind, milleks Kirsi põik 3 puhul on 1500 eurot.

Viljandi Linnavalitsuse 06.08.2007.a. korraldusega nr 555 loeti Kirsi põik 3 hoonestusõiguse tingimused täidetuks.

Hoonestaja Urve Smitt on saatnud Viljandi Linnavalitsusele 28.10.2021 avalduse nr 4-6/21/3508 kinnistu omandamiseks.

Otsusega antakse hoonestajale nõusolek linnale kuuluva ning hoonestaja kasuks hoonestusõigusega koormatud kinnistu väljaostmiseks hinnaga 1500 eurot.

(allkirjastatud digitaalselt)

Claid Ježov

taristu- ja heakorrateenistuse juht